মানব ইতিহাস অতি প্রাচীন; অতি বিচিত্র। প্রাগৈতিহাসিক যুগ থেকেই মানুষ একে অপরের প্রেমে মশগুল হয়। যখন থেকে মানুষের ইতিহাসে পরিবার নামক প্রতিষ্ঠানটির জন্ম হয়েছে, তারও বহু পূর্ব থেকে মানব-মানবীর মধ্যে প্রেমের সম্পর্ক গড়ে উঠেছে। মানুষের ইতিহাস শুধু ইতর প্রাণী বা প্রকৃতির সাথে সংগ্রামের ইতিহাসই নয়; এ ইতিহাসের একটি বড় অংশ জুড়ে আছে মানব-মানবীর প্রেম কাহিনী ও তাদের ঘিরে চাওয়া-পাওয়ার দ্বন্দ্ব।